Järgnev saade on valminud tänu J.Meyeri teenistuse partnerite toele.
Mis iganes see ka on, mida tahad -
seni, kuni sa ei õpi olema tõeliselt rahul ilma selleta,
sa suure tõenäosusega seda ka ei saa.
IGAPÄEVAELU RÕÕMUD
Jumalal on suured plaanid te jaoks! Te peate seda teadma.
Kui Jumal vaid avaks vaimse sfääri
ja me näeks kõike, mis Tal meie jaoks varuks on...
Vahet pole, kui noor või vana sa oled -
Jumalal on võrratud asjad varuks su jaoks!
Jumal ei lase meil kunagi seisma jääda -
Tal on alati midagi uut varuks me jaoks.
Ta on võimeline tegema nii palju enam
kui me suudaks eales paluda või mõelda
vastavalt Tema väele, mis tegutseb me sees.
Seetõttu tahan, et teaksite, et ma räägin igaühega teist siin saalis
ja igaühega, kes vaatamas teleri taga.
Sina seal teleri taga arvasid, et ma ei tea su olemasolust,
aga tead mis - ma tean vägagi hästi, et oled seal olemas.
Mul on siiralt hea meel, et vaatad meid täna
ja tea, et sa oled imeline! Absoluutselt võrratu!
Jumal armastab sind ja Tal on hea plaan su elu jaoks.
Võib-olla on Saatan püüdnud Jumala plaani rikkuda
ja sa ütled: "Minu puhul see plaan ei kehti!"
"Kogu mu elu on tuksis!"
Kuid isegi, kui sa oled plaani A tuksi keeranud,
on Jumalal alati ka plaan B, mis sageli osutub paremaks,
kui plaan A seda eales olla oleks võinud.
Seda lihtsalt seetõttu, et Ta on Jumal!
Seetõttu pole veel liiga hilja ja midagi pole kadunud,
sest Jumalal on head asjad varuks su jaoks!
Samas aga pead ka teatud asju õppima.
Proovilepanekud on head ses' mõttes, et need näitavad me nõrku kohti.
Vahel ütleme: "Kui ma vaid ei satuks kiusatustesse koguaeg!"
Kuid Piibel ütleb Jaakobuse kirjas, et meid ei saa kiusata millegagi,
kui me endi sees pole teatud platvormi, millest Saatan saaks kinni hakata.
Mul pole vähimatki hirmu kiusatuse ees
minna röövima kohalikku panka peale selle koosoleku lõppu.
See pole minu jaoks mingi kiusatus, mida isegi kaudselt omada.
Kuid mine tea - võib-olla on siin täna keegi,
kellel võib olla kiusatus minna pisiröövile peale seda koosolekut.
Sa ütled, et see on naeruväärne! Ei ole!
Sest inimestel on erinevad taustad ja erinevad vajadused.
Keegi võis täna tulla siia enesetapu mõtetega,
otsekui viimase sammuna veel enne, et näha, mida ka Jumalal öelda on?
Kuid Jumal ütleb: "Ära mitte mõtlegi teha midagi sarnast!"
"Sest mul on head asjad varuks su jaoks!" Head asjad!
Usun ka, et keegi sarnane võib meid vaadata just teleri tagant,
sest Ta teab, mis sul on mõttes ja Ta tõi selle esile,
sest mul polnud üldse plaanis sellest rääkida.
Kuid Jumal ütleb sulle:
"Sul on veel terve elu ees, mistõttu ära mitte mõtlegi alla anda!"
Kas teadsid, et mõte alla anda on samuti kiusatus?
Et loobumise soov on kiusatus.
Kui sul ei lähe rahaasjades hästi ja sa mõtled annetuste lõpetamisele,
siis see on kiusatus.
Seetõttu on asju, mille suhtes peab kindlalt otsustama.
Mina olen juba otsustanud!
See on see, millesse ma usun; kus ma olen ja mida ma teen.
Ma ei pöördu tagasi ja pean oma lubadusi;
olen ustav ja ei lähe igakord närvi, kui oma tahtmist ei saa.
See oli minu jaoks suur probleem pikki aastaid.
Olin rõõsa ja rahulik seni, kuni kõik läks nii nagu mina tahtsin.
Kui aga mitte, sai minust hoopis teine inimene.
Täielik kristlik hüään!
Kui paljud teavad, millest ma räägin?
Nii et katsumused tulevad meile kasuks.
Isegi siis, kui järgmine kord pead täesti usus ütlema:
"See teeb mulle ainult head!"
See küll ei tundu nii, aga tuleb igal juhul kasuks.
Kui paljud on läbi raskuste jõudnud Jumalale palju lähemale
kui headel aegadel?
Kui paljud on õppinud oluliselt rohkem läbi raskuste?
Kui paljud vaatavad tänus tagasi kõigele, millest on läbi läinud,
kuigi keset neid aegu olite täiesti meeleheitel?
Miks? Aga seetõttu, et see tegi teist just sellise jumala mehe või naise,
kes te täna olete.
Jah, te elus võib endiselt olla asju, millega Jumal peab veel tegelema,
mille teist välja saama ja millest teid vabastama,
sest kui Ta seda ei teeks, saaks Saatan neist kinni hakata.
Jumal aga tahab, et jõuaksime samasse punkti, kus Jeesus oli,
Kes ütles: "Saatan ei saanud must' midagi!"
See on see, kuhu ka meie peaks jõudma, öeldes:
"Saatan, sa võid rünnata palju tahes,
aga ma olen juba otsustanud, kes ma olen ja kuhu kuulun,
mistõttu ma isegi ei vaevu tegelema sinuga
või mõlgutama su nõmedaid mõtteid!"
Kuid tunnistus sellest ei saa iialgi tulla ilma läbikatsumiseta.
Kurb asi on aga see, et peale läbikatsumisi
on paljudel vaid torssis nägu ja ei ühtegi tunnistust!
Ja nad kurdavad kogu ülejäänud elu,
kui raske neil ikka on ja mis kõik nendega juhtus;
kui ebaõiglane see kõik on!
Ma võiks ka kuni tänaseni halada, et isa kuritarvitas mind seksuaalselt.
Ma võiks seda teha ja ma tean inimesi, kes seda teevadki.
Kes halavad asjade üle, mis juhtusid 25 või 30 aastat tagasi.
"Oo, mu abikaasa tegi seda ja toda."
Aga tead, mis?
Aeg on sellest üle saada ja eluga edasi minna,
lastes Jumalal tulla võimsalt esile oma elus.
Ma ei ütle, et me ei saa haiget,
aga kui miski juhtus 10 aastat tagasi, siis nüüd on aeg edasi minna.
Muidu jääd oma ülejäänud elust ilma!
Nii et sündigu su katsumustest tunnistus ja mitte vaid hala.
Katsumused on oluliselt raskemad, kui püüad neid vältida
ja neile koguaeg vastu seista.
Vahel tuleb lihtsalt öelda:
"Jumal, mis iganes põhjustel see ka praegu ei sünni -
ma tean, et olen siiski Sinu kätes."
Ja kuigi see võib kõlada pisut kummaliselt,
siis vahel tuleb võtta need valulikud asjad ja lihtsalt "emmata" neid.
Öelda: "Las see teha oma töö, mis tarvis."
"Las see viia mind lähemale Jumalale ja lihvida mu iseloomu."
Kui mina kõigist neist jamadest läbi läksin,
siis ma muudkui võitlesin ja sõdisin nende vastu.
Arvasin, et sõdin Saatana vastu, nii et muudkui sõitlesin teda.
Sõitlesin seni, kuni enam polnud midagi sõidelda,
aga probleemid olid ikka alles.
Lõpuks küsisin Jumalalt, mis toimub?
1 Moosese 8:2 "Ja tuleta meelde kogu teekonda,
mida Issand, su Jumal, sind on lasknud käia need 40 aastat kõrbes.."
Kujuta ette - Jumal laseb sul isegi kõrbes käia.
"Et sind alandada, et sind proovile panna,
et teada saada, mis on su südames: kas sa pead tema käske või mitte!"
Kui me ei pea Jumala käske ja korraldusi kõrbes,
ei pea me neid ka mäetipus.
Kui paljud teavad, et ütlemata kerge on käituda õigesti,
kui kõik läheb nii nagu sina tahad.
Hoopis teine lugu aga on siis, kui miski ei lähe nii nagu sina tahad.
Ja ta jätkab salmis 3:
"Tema alandas sind ja laskis sind nälgida,
ja ta söötis sind mannaga, mida ei tundnud sina ega su vanemad,
et teha sulle teatavaks, et inimene ei ela üksnes leivast,
vaid inimene elab kõigest, mis lähtub Issanda suust."
Jumal keeras nende olukorra pahupidi.
On Ta kellegi teie olukordi ka pahupidi pööranud?
"Asjad ei lähe ikka kohe üldse hästi!"
"Tahtsin üht, aga ei saanud. Mul oli see teine asi, aga jäin ilma."
Jumal püüdis õpetada oma rahvast,
et nende rõõm ei peitu nende olukordades,
vaid Tema Sõna tundmises ja selles Sõnas ning Temas juurdumises.
Kogu loo põhituum on aga see:
Mis iganes see ka on, mida tahad ―
seni, kuni sa ei õpi olema tõeliselt õnnelik ilma selleta,
sa suure tõenäosusega seda ka ei saa.
Ainuüksi juba selle mõtte pärast tasus täna tulla, onju!
Ütlen siiapoole ka:
Mis iganes see ka on, mida tahad...
"Kui mu abikaasa ei lõpeta teatud asja tegemist ega muutu,
pole vähimatki varianti, et saaksin olla õnnelik!"
Saad küll!
Ma mõtlesin samamoodi ja Dave teeb endiselt teatud asju,
aga ma olen sellest hoolimata õnnelik.
Mõtlesin, et kui Dave armastab tõesti elu lõpuni kõike,
mis hüppab ja veereb...
Mulle ei meeldi sisuliselt ükski spordiala ja talle meeldivad kõik,
nii et minu jaoks oli see tõsine teema.
Aga su rõõm ei sõltu asjadest ega olukordadest,
vaid see peitub Jeesuses.
Seetõttu võib igaüks olla õnnelik ükskõik, kus kohas,
kui ta vaid ise otsustab õnnelik olla.
Te pole selles päris kindlad...
Ma ütlesin: igaüks võib olla õnnelik ükskõik, kus kohas,
kui ta vaid ise otsustab õnnelik olla.
Ma ei ütle, et see on kerge, aga see on igati teostatav.
Viimane asi, millest keset katsumusi loobuda,
on rõõm.
Sest niipea kui loobud oma rõõmust, kaotad ka oma jõu.
Julgen isegi väita,
et rõõmu ei saa kaotada enne kui kaotad rahu.
Ehk siis - kui kaotad rahu, kaob ka rõõm.
Piibel räägib põletavatest katsumustest,
millest Jumal laseb meil läbi minna,
et proovida me kvaliteeti.
Proovida me iseloomu ja kvaliteeti.
Kuidas aga on lood muretsemisega?
Muretsemine pole ju usaldamine, või on?
Jumal andis kõrbes oma rahvale igapäevast mannat.
Milline võrratu ime!
Samas aga ütles, et nad võivad koguda vaid päeva jao.
"Aga kuidas on lood homsega?"
"Mis siis, kui homme seda imet ei juhtu?"
Kui nad kogusid mannat enamaks kui vaid üheks päevaks,
hakkas liigne kogus haisema ja läks pahaks.
Mõni ütleb enda elu kohta ka: "See on täitsa mäda!"
Aga seda paljuski seetõttu,
et homse päeva "manna" püütakse täna kokku ajada.
Võimalik, et su elus toimub asju, millest sa ei tea ja mida ei mõista,
aga Jumalal on siiski plaan selle kõigega!
Jumalal on plaan! Sa ütled: "Aga mul on ka plaan!"
Kuulsin kord ühte laulu, mille sõnad olid:
"Aja mind naerma ja räägi mulle oma plaanist!"
"Allakirjutaja: Jumal"
Päris hea, kas pole?
"Aja mind naerma ja räägi oma plaanidest! Jumal."
Miks? Aga seetõttu, et:
"Inimese süda kavandab oma teed, aga Issand juhib tema sammu."
Kuidas saaks inimene mõista oma teid, kui Jumal juhib tema samme.
5 Moosese raamat räägib, kuidas Jumal viis oma rahva kõigest läbi.
See on nii eriline ja kallis. Vaatame 5 Moosese 8:7
"Sest Issand, su Jumal, viib sind heale maale,
veeojade, allikate ja sügavate vete maale,
mis voolavad orgudes ja mägedes,
nisu, odra, viinapuude, viigipuude, õlipuude ja mee maale..."
Ta kirjeldab kõiki neid häid asju, mis Jumalal on varuks nende jaoks.
Jumal ütleb: "Ma viin teid neist raskustest läbi,
sest mu plaan on õnnistada teid."
Kuid esmalt peab teatud asjadega tegelema ja neid õppima.
On asju, mida saab õppida teistelt kuuldes,
aga enamus asju õpitakse siiski läbi kogemuse.
Piiblis, Õpetussõnades räägitakse tarkusest,
mis on omandatud väga kallihinnalise kogemuse läbi.
Mulle see meeldib.
Ma olen ka omandanud teatud tarkust,
aga ma õppisin seda kogemuse kaudu, mis läks väga kalliks maksma.
Asjade kaudu, mis tegid haiget; mis olid rasked kanda.
Asjad, mis läksid midagi maksma,
aga nüüd on mul midagi, mida mitte keegi minult võtta ei saa.
Ja ma saan sellest rääkida teistelegi, ajamata lihtsalt udu.
Ja sa koged, et see on õige. Selle üle on isegi võidmine.
Ja kuigi su mõistus ei taha sellega leppida,
siis osake sinust ütleb: "Ma tean, et see on tõsi. Nii on."
Jumal tahab õnnistada sind.
Aga selle kogemiseks ei saa sa olla jätkuvalt kibestunud ja tõre.
Usun, et siin on täna rohkem neid, kes on kellegi peale pahased
kui neid, kes seda ei ole.
"Aga sa ei mõista! See lihtsalt..."
Las ma öelda teile midagi:
Te ei saa iialgi kogema vabadust ühestki taagast,
kuni te ei lõpeta vabanduste toomist.
Ma armastan teid väga!
Las ma öelda seda veelkord ka siiapoole:
Te ei saa iialgi kogema vabadust ühestki taagast,
kuni te ei lõpeta vabanduste toomist.
Sa jääd ilma kõigest, mis Jumalal on su jaoks,
kui ei tee seda, mida Ta sul palub teha.
"Aga see on nii raske!" Vabandus!
"See pole aus!" Vabandus!
"Mind on väärkoheldud elus!" Vabandus!
Oleks pidanud oma vabanduste koti kaasa võtma.
Meil kõigil on see olemas ja me kanname seda pidevalt kaasas.
Meil on kõikvõimalikke vabandusi.
Jumal laseb meil erinevatest asjadest läbi minna,
kuna tahab õnnistada meid.
Ta tahab õnnistada teid, mistõttu öelge:
"Ära paanitse - see on ainult proovilepanek!"
Te polnud just eriti rõõmsad seda öeldes.
Osa sellest usaldustestist, millest täna räägime...
Sellest, kuidas usaldada Jumalat, kui mitte millestki aru ei saa.
Usaldada Jumalat, kui edasine tee pole nähtav.
Kui tegelikult polegi mingit teed. Lihtsalt polegi mingit teed.
Teate, Jumal ei tegutse igakord ootuspäraselt.
Ta ei tee alati nii, nagu meie tahaks või ootaks.
Kuid iisraellastega juhtus kõrbes midagi väga kummalist...
Nende jalanõud ei kulunud selle 40 aastaga.
Jumal andis neile kaljust vett ja taevast mannat,
mistõttu mõtlesin endamisi:
miks nad poleks võinud kasvõi kordki aastas selle 40 a jooksul
põrgata kokku ühe suure jalatsite mäega?
Neid endid oli kokku 1,5 miljonit ja eeldades, et kõigil oli 2 jalga,
oleks see kokku teinud 3 miljonit kinga!
See oleks ikka üsna korralik hunnik olnud.
Sest kui Jumal suutis mere kahte lehte lüüa,
oleks Ta ju ime läbi suutnud ka kingad esile tuua.
Aga Ta ei teinud seda. Ta ei teinud seda loogilisel moel,
vaid hoopis võidis nende kingi, et need ei kuluks 40 aasta jooksul.
Mõned ei saa aru, mis siin põhjust hõisata?
Õige! Ma ka ei tahaks 40 a ühtesid-samu kingi kanda.
Aga asja mõte on selles, et Jumal täitis nende vajaduse,
tehes seda hoopis ebatavalisel moel.
Te võite arvata, et kui üks uks on sulgunud,
siis Jumal ehitab uue ukse maja tahakülge.
Aga Jumal mitte ei silluta teed, vaid Tema ise ongi see tee!
"Oo, Jumal - siin pole mingit võimalust!"
Ta ei taha kuulda seda!
Ta tahab kuulda: "Jumal, Sina oled mu võimalus!"
ja isegi kui ma muid võimalusi ei näe, siis Sina oled mu võimalus.
Kuidas oleks Jumala usaldamisega olukordades,
millest sa aru ei saa?
Kui miski ikka kohe üldse ei klapi.
Las ma öelda, mida olen ise õppinud
peale aastatepikkust pikka teekonda koos Jumalaga.
Ka mina olin algul selline: "Miks, Jumal? Miks küll? Miks, miks miks?"
Teate? Ma ei kuluta enam oma aega selle küsimise peale,
sest esiteks: sa nagunii ei saa sellele vastust!
Ja kui paljud teavad, et usaldus ei eeldagi igakord vastust.
Mõned võiks alates tänasest kogeda uskumatut rahu,
kui nad vaid otsustaks just nüüd ja praegu,
et nad ei püüagi enam asjade üle pead murda.
Te vajaks täna väikest aju särtsu - olete pisut aeglased siin.
Ehk siis - ma ei püüagi enam asjadest sotti saada!
"Millal, Jumal, millal? Miks, Jumal, miks?"
"Kuidas, Jumal, kuidas? Kes, Jumal, kes?"
"Kellega ma küll abiellun? Oo, Jumal - palun näita, kellega?"
Eeldavasti mitte sellega, kellega sina arvad!
Sa ei peagi kõigest aru saama!
Vaatame 2 Korintlastele 1:8-9
Minu meelest on see üks lahedamaid kirjakohti.
"Me ei taha ju, vennad,
et teile jääks teadmata, kuidas meid Aasias ahistati:
meid koormati üliväga üle meie jõu,
nii et me koguni kahtlesime oma ellujäämises."
Tundub, et Paulus seisis silmitsi ikka väga tõsiste probleemidega.
"Jah, meil oli meie endi arvates surmakäsk juba käes
et me ei loodaks endi, vaid Jumala peale, kes surnud üles äratab."
Kogu loo mõte oli selles, et panna nad olukorda,
kus neil polnud muud võimalust kui vaid usaldada Jumalat.
Oled sa kunagi kogenud seda?
Ühtki muud võimalust kui vaid usaldada Jumalat.
Mu elus oli kord selline aeg.
No tegelikult on olnud isegi mitmeid.
Ma põdesin kord vähki.
Kui sul on vähk, pole muud võimalust, kui vaid usaldada Jumalat.
Nii on! Sa lihtsalt pead usaldama Jumalat.
See oli 22 aastat tagasi, kuid ma olen endiselt siin ja kõik on hästi.
Eelmise aasta 18.veebruaril hakkas mu selg valutama
ja 1-2 päevaste eranditega valutas lakkamata kuni aprilli lõpuni.
Vajasin kõnede ajaks sellist tooli nagu see siin
ja mingi hetk hakkas see mulle juba meeldima,
nii et ma jätan selle endale.
Sellega saab pöörata ja tiirutada, nii et see on lõbus!
Nii et läbi selle seljavalu omandasin väikese tarkusetera -
ma võin ju ka istuda!
Ja saan sama hästi jutlustatud, kui siis, kui mööda lava ringi lasen.
Ja teate, mis? Ma pole lõpuks üldsegi mitte nii väsinud kui enne.
Aga ma tõesti pidin usaldama Jumalat iga oma järgneva sammu osas.
Kui laste sünnitamine välja jätta,
oli see kohutavaim valu, mida ma eales kogenud olen.
See oli ikka kohe jube!
Mu selga süstiti 3x kortisooli, mu selgroole tehti röntgen,
kõikvõimalikud muud läbivaatused ja kirurgi juures käik.
Ta ütles, et lõikust pole vaja -
lihtsalt mingi disk on paigast ära ja see keerabki asjad sassi.
Üks arst tahtis mind vesivõimlemisse saata ja...
Ütlesin, et olen 3,5 a trenni teinud ja vesivõimlemisse küll ei lähe.
Ta soovitas basseinivõimlemist konverentsi sessioonide vaheaegadel
ja ma mõtlesin: "Te ei saa ikka kohe üldse asjast aru!"
Olin ühest küljest nõutu, aga samas otsustasin...
Ja tead, mis? Sellistel aegadel tulebki otsustada.
Ütlesin inimestele, et mu and peitub mu suus ja mitte mu seljas
ja isegi, kui mind peaks voodis siia lavale veeretatama,
saaksin ma ikkagi jutlustada.
Ja ma eeldavasti teeks seda ka,
sest ma olen maksnud selleks liiga kallist hinda, et nüüd loobuda.
Sa küsid nüüd: "Millest see selja jama siis tuli?"
Ma ei tea. Ma tõesti ei tea.
Võimalik, et Saatan ründas,
aga ma õppisin palju häid asju selle läbi.
Õppisin enda eest paremini hoolitsema;
sain uue portsu uusi kingi, sest vanad olid liiga kõrged.
Nii et see oli lahe! "Söö aga küpsist ja osta kingi!"
Aga ma pidin usaldama Jumalat iga järgmise sammu osas.
Mul oli üks konverents tulemas; siis raamatu tutvustustuur,
mis on üks raskemaid asju lisaks välisreisidele.
Ja siis veel üks konverents, mis kõik pidid mahtuma 3 nädala sisse.
Ütlesin Jumalale: "Kui Sina ei sekku, siis..."
Teate, mis?
Esimese konverentsi ajal pidin küll palju istuma,
aga polnud hullu - hakkama sain!
Raamatutele allkirju jagades kogesin aga vaevu mingit valu.
Nii et Jumal ilmub välja just õigel ajal!
Sa ei pea muretsema, millal üks või teine asi sünnib,
sest Jumal ise on sinu tee
ja Ta rajab sulle teed sinna, kus tundub, et pole ühtegi teed!
Kui paljud usuvad seda?
Jaakobuse 1:12 on öeldud:
"Õnnis on mees, kes peab vastu keset katsumusi ja kiusatusi,
sest kui ta on läbikatsutud, saab ta Jumalalt elupärja,
mille Jumal on tõotanud kõigile, kes Teda armastavad."
Nagu täna kuulsite,
on paljud asjad elus vaid proovilepanekud,
millest tuleb läbi minna.
Peaksime olema enam mures
oma käitumise ja reakstiooni pärast selle suhtes, mis sünnib,
kui olukorra enda pärast, mis sünnib.
Pakume teile täna võrratut CD seeriat
testide, katsumuste, kiusatuste ja võitude kohta.
Neid on oluline mõista, sest kui te ei mõista neid,
annate te suure tõenäosusega poolel teel alla
ja see pole üldse Jumala plaan.
Lisaks sellele saate ka raamatu "Ära iial anna alla!"
Võrratu raamat täis erinevate inimeste tunnistusi,
kuidas nad on läinud läbi enneolematutest asjadest
ja ilma alla andmata kogenud võrratuid lahendusi.
Jah, ma tean, et puutume elus kokku
erinevate inimeste ja olukordadega, mis on väga, väga rasked.
Me kõik kogeme neid.
Aga neist katsumustest läbi minnes, saavutate võidu,
mida mitte keegi teilt võtta ei saa.
Nii et tellige ja kasutage neid materjale,
sest need aitavad teil kasvada oma teekonnal Jumalaga.
Imeilusat päeva!
Me kõik kogeme teste, katsumusi ja kiusatusi -
küsimus vaid on, kuidas me neist läbi läheme,
sest see määrab ära lõpptulemuse.
Õpi Jumala Sõna põhjal, kuidas omandada mõtteviisi,
mis aitab olla võidukas igas eluolukorras.
Telli nii CD'd kui Joyce'i raamat meie kodulehe kaudu.
Oled sa supernaine või mitte -
me kõigi enesekindlus langeb löögi alla
ja me ei tea, kas jaksame enam päevagi?
Joyce on kirjutanud võrratu päevaraamatu "Enesekindel naine",
mis on täis võrratuid julgustussõnu ja piiblisalme,
et aidata sul olla naine, kelleks Jumal sind loonud.
Kui keegi püüab sind maha kiskuda,
siis see raamat täidab sind Piibli tõega ja sa oled peatamatu!
Telli "Enesekindel naine" meie kodulehelt.
Me hindame sind ja täname kõiki sõpru-partnereid,
kes muudavad selle ülemaailmse teenistuse võimalikuks.
Üheskoos toidame näljaseid,
riietame vaeseid
ja jagame evangeeliumi kõigile rahvastele.
Külastage me kodulehte, saamaks rohkem infot kõige toimuva kohta.
Hakake me partneriteks, et jagada Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meteri partnerite toele.